
Na temelju članka 27. Zakona o lokalnoj i područnoj (regionalnoj) samoupravi ("Narodne novine " 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), i članka 35. Statuta Općine Sveti Martin na Muri (''Službeni glasnik Međimurske županije'' broj 5/21), Općinsko vijeće Općine Sveti Martin na Muri na svojoj 7. sjednici održanoj 16.03.2026. godine donijelo je sljedeću

ODLUKU
O KAPITALNOJ DONACIJI ŽUPI SV. MARTINA BISKUPA

Članak 1.
Ovom Odlukom odobrava se isplata kapitalne donacije Župi Sv. Martina biskupa (Trg Svetog Martina 1, 40313 Sveti Martin na Muri) u iznosu od 10.000,00 EUR za ulaganje u sakralne objekte te župni dvor u Svetom Martinu na Muri.
Članak 2.
Sredstva kapitalne donacije iz članka 1. ove Odluke isplatit će se Župi Sv. Martina biskupa, temeljem zamolbe za financijsku pomoć za troškove uređenja sakralnih objekata te uređenja župnog dvora u naselju Sveti Martin na Muri.
Članak 3.
Sredstva kapitalne donacije u iznosu iz članka 1. ove Odluke isplatit će se iz Proračuna Općine Sveti Martin za 2026. godinu na žiro račun Župe Sv. Martin na Muri.
Članak 4.
Ova Odluka stupa na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE SVETI MARTIN NA MURI

KLASA: 024-01/26-01/1
URBROJ: 2109-17-01-26-24
Sveti Martin na Muri,	16.03.2026.

